Christoff Becker oorgeplaas weens “wangedrag” | Maroela Media
Manelisi Wolela, woordvoerder van die departement van korrektiewe dienste (DKD), het Saterdagmiddag Becker se oorplasing aan Maroela Media bevestig. “Ons kan bevestig dat Christoff Becker na die Kokstad-gevangenis oorgeplaas is weens sy voortgesette wangedrag.”
Wolela het geen verdere inligting bekend gemaak nie. Die Kokstad maksikum-gevangenis in KwaZulu-Natal word beskryf as die tronk met die strengste veiligheidsmaatreëls in die land.
Die DKD het na daar verlede naweek ŉ selfoon in Becker se besit gevind is ŉ tugkomitee byeengeroep om sy gedrag te ondersoek. Becker en Frikkie du Preez is op 16 Februarie, ses dae nadat hulle op parool vrygelaat is, weer in hegtenis geneem toe ŉ video van ŉ beweerde selpartytjie aan die lig gekom het.
Is elke tronk nie veronderstel om te voldoen aan streng veiligheidsmaatreëls nie?
Dit is duidelik dat DKD ‘n voorbeeld van hom gaan maak, hoekom kan daar nie in elke gevangenis in die land die strengste veiligheidsmaatreels wees nie? Daar gebeur baie baie erger dinge in die tronke wat nooit by die algemene publiek uitkom nie en elke Tom, Dick en Harry besit ‘n foon in die tronk, wees konsekwent en verplaas dan almal by wie selfone gevind word en nie net by een oortreder wat ‘n wit vel het nie.